
Plungės rajono savivaldybės 
viešosios bibliotekos direktoriaus 

PLUNGĖS RAJONO SAVIVALDYBĖS VIEŠOSIOS BIBLIOTEKOS 
PADALINIO – KAIMO BIBLIOTEKOS TARNAUTOJO 
PAREIGYBĖS APRAŠYMAS

I SKYRIUS
PAREIGYBĖ

1. Plungės rajono savivaldybės viešosios bibliotekos (toliau – bibliotekos) padalinio – Didvyčių kaimo bibliotekos (toliau – padalinys) tarnautojas yra biudžetinės įstaigos darbuotojas.
2. Pareigybės lygis – C.
3. Pavaldumas – kaimo bibliotekos tarnautojas yra tiesiogiai pavaldus bibliotekos direktoriui, o už einamosios veiklos vykdymą bei padalinio planų įgyvendinimą atsiskaito ir yra atskaitingas bibliotekos direktoriaus pavaduotojui.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

4. Darbuotojas, einantis šias pareigas, turi atitikti šiuos specialiuosius reikalavimus:
4.1. turi žinoti Lietuvos Respublikos bibliotekų įstatymą, Lietuvos bibliotekų veiklą reglamentuojančius standartus, teisinius ir norminius aktus, vadovautis bibliotekos vidaus dokumentais ir pareigybių aprašymu;
4.2. turėti ne žemesnį kaip vidurinį išsilavinimą;
4.3. labai gerai mokėti lietuvių kalbą; sklandžiai dėstyti mintis žodžiu ir raštu;
4.4. valdyti informaciją, ją kaupti, sisteminti, analizuoti;
4.5. atlikti informacijos paiešką interneto duomenų bazėse;
4.6. gebėti planuoti, organizuoti padalinio veiklą;
4.7. mokėti dirbti su Microsoft Office programiniu paketu ir kita kompiuterine technika.

III SKYRIUS
ŠIAS PAREIGAS EINANČIO DARBUOTOJO FUNKCIJOS

5. Bibliotekos tarnautojas organizuoja padalinio – Didvyčių kaimo bibliotekos veiklą:
5.1. sudaro veiklos planą, rašo tekstines, rengia statistines ataskaitas ir nustatytais terminais šiuos dokumentus teikia bibliotekos direktoriaus pavaduotojui;
5.2. tvarko ir saugo kaimo bibliotekos dokumentus;
5.3. organizuojant ir vykdant veiklas bendradarbiauja su biblioteka ir kitomis kaimo įstaigomis bei organizacijomis.
6. organizuoja kaimo gyventojų bibliotekinį aptarnavimą:
6.1. aptarnauja skaitytojus bei lankytojus kaimo bibliotekoje LIBIS skaitytojų aptarnavimo posistemėje: registruoja, išduoda skaitytojo pažymėjimą, vykdo vartotojų paiešką bendroje DB, perregistruoja, tikslina/naikina duomenis ir kt.;
6.2. konsultuoja, padeda rinktis spaudinius;
6.3. išduoda vartotojams dokumentus, priima grąžinamus, sustato juos į lentynas pagal UDK; 
6.4. atsako į užklausas;
6.5. tvarko skaitytojų pamestų spaudinių apskaitą;
6.6. ragina skolininkus grąžinti leidinius;
6.7. tvarko ir pildo bibliotekos veiklos apskaitos dienoraštį;
6.8. organizuoja nestacionarų gyventojų aptarnavimą: knygnešystę ir kt.
7. organizuoja kaimo bibliotekos spaudinių ir kitų dokumentų fondą:
7.1. priima naujus spaudinius, sutikrina su lydraščiais, pildo bibliotekos fondo bendros apskaitos knygą;
7.2. tvarko fonde išdėstytus spaudinius, rūpinasi jo apipavidalinimu;
7.3. atrenka iš fondo neaktualius, susidėvėjusius leidinius, rengia nurašomų spaudinių sąrašus ir pateikia juos Metodinio-spaudinių komplektavimo skyriui;
7.4. ima iš skaitytojų vertingus spaudinius už negrąžintus leidinius nustatyta tvarka;
7.5. atlieka smulkų knygų remontą;
7.6. valo fondą.
8. renka kraštotyros medžiagą.
9. palaiko ryšius su žymiais kraštiečiais.
10. pagal poreikį, bendradarbiaujant su kitomis įstaigomis, organizuoja būrelių, klubų veiklą.
11. organizuoja VIPT (viešojo interneto prieigos taško) veiklą.
12. rūpinasi kaimo bibliotekos įvaizdžiu: veiklų reklama, viešinimu socialiniuose tinkluose.
13. konsultuojasi su bibliotekos specialistais darbo klausimais.
14. tobulina savo profesines žinias: dalyvauja seminaruose, mokymuose, kursuose, savišvietos būdu.
15. vykdo bibliotekos direktoriaus ir direktoriaus pavaduotojo nurodymus bei atskirus pavedimus.

IV SKYRIUS
ŠIAS PAREIGAS EINANČIO DARBUOTOJO TEISĖS, PAVALDUMAS, ATSKAITOMYBĖ IR ATSAKOMYBĖ

16. Šias pareigas einantis kaimo bibliotekos tarnautojas:
16.1. vykdydamas šiame pareigybės aprašyme nustatytas funkcijas, turi teises ir pareigas, nustatytas Lietuvos Respublikos darbo kodekse, Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio įstatyme, Bibliotekos nuostatuose, padalinio nuostatuose bei Bibliotekos vidaus darbo tvarkos taisyklėse;
16.2. asmeniškai atsako:
16.2.1. už tinkamą šiame pareigybės aprašyme nustatytų funkcijų vykdymą bei kaimo bibliotekos veiklos rezultatus;
16.2.2. už informacijos saugumo reikalavimų ir nuostatų laikymąsi, už turimos informacijos konfidencialumą ir naudojimą pagal paskirtį Lietuvos Respublikos teisės aktų nustatyta tvarka, vartotojų asmens duomenų saugojimą ir konfidencialumą dirbant su LIBIS sistema;
16.2.3. už kaimo bibliotekos darbo apskaitos dokumentų pildymo ir pateikiamų dokumentų tikslumą, išsamumą ir patikmingumą;
16.2.4. už kaimo bibliotekos fondo, materialinių vertybių bei kito jam patikėto turto apskaitos tikslumą, saugumą ir apsaugą Lietuvos Respublikos darbo kodekso ir kitų teisės aktų nustatyta tvarka;
16.2.5. už darbo drausmės ir darbo režimo, profesinės etikos, higienos, darbo saugos ir priešgaisrinės saugos reikalavimų laikymąsi.
17. Už savo pareigų netinkamą vykdymą bibliotekos tarnautojas atsako Lietuvos Respublikos įstatymų numatyta tvarka.
18. Kai kaimo bibliotekos tarnautojo nėra darbe (dėl ligos, atostogų, komandiruotės ir kt.), padalinio veikla ir vartotojų aptarnavimas organizuojami arba laikinai stabdomi bibliotekos direktoriaus įsakymu nustatyta tvarka.


Susipažinau ir sutinku dirbti pagal šį pareigybės aprašymą:

_______________________________________________

